Ļaudona kihelkond

Ļaudona kihelkond (saksa keeles Kirchspiel Laudohn, läti keeles Ļaudonas draudzes novads) oli haldusüksus Liivimaal Võnnu vojevoodkonnas ja Võnnu kreisis.

Kohaliku piiskopilinnuse juurde rajati aastal 1272 Ļaudona kirik, mis pani aluse Ļaudona kihelkonnale.Materialien zur Geschichte und Statistik des Kirchen- und Schulwesens der evang.-Luther Gemeinden in Rußland : Ges. u. hrsg. von E.H. Busch. Mit 2 Kart. in Farbendruck, E.H Busch lk 536.

Aastal 1696 rajati teede ristumiskohta uus luteri kirik, selle juures hakkas tegutsema kihelkonnakool. Aastal 1703 rüüstasid vene väed nii kirikut kui kohalikku mõisa. Aastal 1710 surid kihelkonna 2213 elanikust 914 katku.J. Bērziņš. Mēra postījumi Vidzemē 1710. gadā. Rīga, 1935.

Aastal 1643 moodustati Ļaudona kihelkonna filiaalina Lubāna kihelkond. Oma pastori sai see aastal 1700, ent peagi liideti Lubāna taas Ļaudona kihelkonnaga. Lubāna kihelkond moodustati taas aastal 1848 kohalike parunite Wolffide eestvedamisel.Materialien zur Geschichte und Statistik des Kirchen- und Schulwesens der evang.-Luther Gemeinden in Rußland : Ges. u. hrsg. von E.H. Busch. Mit 2 Kart. in Farbendruck, E.H Busch lk 548. Aastal 1668 eraldati kihelkonnast filiaalina Lazdona kihelkond, mis aastal 1738 kihelkonnana lõplikult iseseisvus.Materialien zur Geschichte und Statistik des Kirchen- und Schulwesens der evang.-Luther Gemeinden in Rußland : Ges. u. hrsg. von E.H. Busch. Mit 2 Kart. in Farbendruck, E.H Busch lk 530.

Eduard Heinrich von Buschi andmetel oli Ļaudona kihekonnas üks kihelkonnakool, kus oli 12 õpilast.Materialien zur Geschichte und Statistik des Kirchen- und Schulwesens der evang.-Luther Gemeinden in Rußland : Ges. u. hrsg. von E.H. Busch. Mit 2 Kart. in Farbendruck, E.H Busch lk 536.

Aastal 1846 moodustati kihelkonna aladel esimene lätlaste õigeusu kogudus ja Ļaudona õigeusu kihelkond. Selle vaimulikuks oli endine vennastekoguduse liige Dāvis Balodis, kes pöördus õigeusku. Õigeusu kiriku ruumides tegutses ka aastail 1944–2011 sealne luteri kogudus, kui taganevad saksa väed  nende oma kirikuhoone õhku lasid.

Ļaudona kihelkonna mõisad
Aburdi (Lüggen) rüütlimõis, hiljem Sāviena kõrvalmõis
Ļaudona (Laudohn Pastorat) kirikumõis
Ļaudona (Schloß Laudohn) rüütlimõis
Odziena (Odsen) rüütlimõis
Saikava (Friedrichswald) rüütlimõis
Sāviena (Sawensee) rüütlimõis
Toce (Tootzen) rüütlimõis

 Viited 

Kirjandus

Kategooria:Läti kihelkonnad